02/09/2022 | Administración LocalMunicipal
Carral
Aprobación das Bases para a convocatoria de subvenciones ás Comisións Organizadoras de Festas Patronais e Populares.

Anuncio aprobación das Bases para a convocatoria de subvenciones ás Comisións Organizadoras de Festas Patronais e Populares. Por Resolución da Alcaldía 313/2022 do 29 de agosto de 2022 aprobáronse as Bases para a convocatoria de subvencións ás Comisións Organizadoras de Festas Patronais e Populares, que se publican para xeral coñecemento: 1.- Obxecto da convocatoria Constitúe o obxecto destas bases e contribuír á reactivación económica á xeración de recursos económicos e á promoción e mantemento do emprego, no sector empresarial do mundo do espectáculo e movemento cultural, e en concreto, do sector das orquestras e verbenas, que por tradición se veñen celebrando en emprazamentos ao aire libre no termo municipal de Carral, para contratar orquestras para as ditas festas patronais e populares, 2. Financiamento: O crédito para financiar as axudas reguladas nestas bases é integramente financiado por parte do Servizo de Desenvolvemento Territorial e Medio Ambiente, da Deputación Provincial da Coruña, publicada no BOP nº 140 do 26 de xullo do 2022 como “ Concesión definitiva de subvencións correspondentes ao programa de axudas ao sector das orquestras e as verbenas (PEL-Concellos OV INCLUÍDO NA LIÑA 1.3 DO PLAN DE EMPREGO LOCAL 3. Destinatarios Son destinatarios desta axuda ás comisións organizadoras de festas patronais e populares do Concello de Carral que cumpran os seguintes requisitos: a) Dispoñer de personalidade xurídica e capacidade de obrar acreditada mediante a asignación pola Axencia Estatal de Administración Tributaria do Estado do correspondente número de identificación fiscal (CIF/NIF) b) Carecer de fins de lucro. c) Desenvolver as súas actividades no Concello de Carral d) Non ter pendente de xustificar ningunha subvención ou axuda ante o concello no que desenvolve a súa actividade para o mesmo obxecto para o que solicita a axuda. e) Estar ao corrente das súas obrigas tributarias, estatais, autonómicas, co concello e coa seguridade social. f) Non estar incursos en ningún dos supostos de incapacidade ou incompatibilidade para percibir axudas ou subvencións públicas. Preténdese así, contribuír á reactivación económica e o mantemento do emprego do sector empresarial das orquestras e verbenas, mediante o apoio as asociacións, ou comisións de festas para a celebración de festas mantendo as tradicións populares, a promoción da música en directo e a ampliación da oferta cultural en galego. As actividades subvencionadas deberán desenvolverse no termo municipal de Carral e co galego como lingua vehicular.4. Requisitos das orquestras que se van contratar As empresas titulares de orquestras que se van contratar deberán cumprir cos requisitos seguintes: · Ter o seu domicilio fiscal e social en Galicia. · Ter unha antigüidade mínima de 2 anos de exercicio continuado na actividade, a considerar dende a data de publicación da convocatoria no Boletín Oficial da Provincia, segundo a información recollida no certificado de situación censal da entidade. · Declarar responsablemente que ten unha composición mínima de 6 membros, dos cales alomenos 4, deberán na súa actuación tocar un instrumento musical. · Declarar responsablemente que o 80 por cento da súa actividade céntrase na organización de espectáculos e actuacións musicais en vivo.5.- Exclusións Non se subvencionarán solicitudes que exclúan a lingua galega. Os proxectos subvencionados deberá ter como lingua vehicular de desenvolvemento a lingua galega, así como tamén o será dos soportes divulgativos das actividades (web, redes sociais, cartelería, folletos e equivalentes) e de calquera outro aspecto vinculado, sen que iso exclúa a posibilidade de utilizaren tamén outras linguas.6. Período subvencionable As actividades obxecto deste programa deben realizarse no período comprendido entre o 1 de xaneiro de 2022 e o 31 de decembro de 2022, polo que as contratacións das orquestras poderán realizarse dentro deste período e en consecuencia, non poderán imputarse ao programa de gastos realizados con posterioridade.7. Importe da axuda As subvencións faránse efectivas con cargo á aplicación orzamentaria 334.48011 por importe de 9.000,00 € para promoción cultural. Esta contía repartirase a partes iguais entre as solicitudes presentadas e que cumprar os requisitos para obter a subvención, ata esgotar o crédito orzamentario. Cada subvención concedida só poderá acadar o 80 por 100 dos gastos propostos, repartíndose entre o resto de Comisións o crédito restante, en caso de que a solicitude de gasto de algunha Comisión supoña excedente.8. Documentación a presentar As instancias presentaranse s e formalizaranse mediante unha solicitude xeral acompañada da seguinte documentación: · Solicitude de subvención (Anexo I), asinada polo presidente/a da comisión ou cargo equivalente, axuntando copia do DNI do solicitante e copia do C. I. F. da Comisión ou Asociación organizadora das Festas. · Declaración xurada da persoa asinante da solicitude sinalando se solicitou doutro organismo algunha subvención para a realización dos mesmos programas e actividades, a contía e si foron concedidas ou están pendentes de resolución. (Anexo I) · Proxecto-memoria das actividades ou programa a realizar. (Anexo II) · Declaración xurada do solicitante de non ter obrigas tributarias co Concello de Carral, nin coa Administración de Facenda ou Seguridade Social e de non contravir o regulado nos artigos 13 e 10 da Lei 38/2003 xeral de subvencións e Lei 9/2007 de subvencións de Galicia. (Anexo I) · Certificación dos mesmos da Comisión/Asociación con expresión de nome, DNI e cargo que ocupa na Comisión (Anexo III) · Declaración responsable de que ás orquestras a contratar se lles esixirán os requisitos recollidos no punto 3 de estas bases, sen prexuicio de ter que presentar a documentación pertinente no caso de ser esixida (Anexo I). 9. Condicións específicas. - Cada comisión/asociación só poderá realizar unha solicitude de subvención das reguladas na presente convocatoria. - O importe do conxunto de axudas ou subvencións concedidas polas distintas administracións públicas non poderá ser superior ao orzamento presentado da asociación. - O importe total da subvención solicitada non poderá superar o 80 % do gasto previsto. - Obriga do reintegro, total ou parcial, da subvención percibida en caso de incumprimento das condicións establecidas para a súa concesión. - Obriga das Comisións beneficiarias de facilitar toda a información que lle sexa requirida polos órganos fiscalizadores públicos no exercicio das súas funcións. - A falta de presentación da documentación xustificativa no prazo previsto nas presentes bases supón a perda subvención concedida. A efectos de requirimentos de documentación, o prazo que se establece para completar a mesma, reducirase a 5 días hábiles.10. Lugar e prazo de presentación de solicitudes As solicitudes deberán ser presentadas a través de medios electrónicos, de acordo co artigo 14.2 da Lei 39/2015, do 1 de outubro, do procedemento administrativo común das administracións públicas, a través dos seguintes medios: · a través da sede electrónica do Concello de Carral https://sede.carral.es/, · no Rexistro Electrónico Común https://rec.redsara.es/registro/action/are/acceso.do· nos lugares de presentación que determina o artigo 16 da Lei 39/2015, do 1 de outubro, do procedemento administrativo común das administracións públicas. O prazo de presentación de solicitudes estará aberto durante 10 días hábiles dende o día seguinte á publicación do extracto da convocatoria de subvencións na Base Nacional de Subvencións. Se a solicitude non comprendese algúns dos puntos previstos nos apartados anteriores, requiriráselle por escrito ao solicitante para que emende os defectos observados no prazo máximo de cinco días hábiles, quedando apercibido de que de non facelo así teráselle por desistido na súa petición e arquivaranse as actuacións sen máis trámite, conforme ao previsto no artigo 68 da Lei 39/2015, do 1 de outubro, do procedemento administrativo común das administracións públicas.11. Resolución A concesión da subvención realizarase en réxime de concorrencia competitiva, por Resolución da Alcaldía logo da proposta da Comisión Avaliadora, no prazo máximo de 2 meses desde a finalización do prazo para a presentación de solicitudes.12. A Comisión Avaliadora estará composta por: – Presidente: Francisco Javier Gestal Pose ou concelleiro/a no/a que delegue – Vogal: A técnica de Educación – Vogal: A técnica de emprego – Actuando como Secretaria o da corporación ou funcionario que o substitúa, (este último aos sos efectos de fe pública con voz e sen voto) 13. Xustificación e pago A data límite para executar as actividades obxecto da subvención outorgada será o 31 de decembro de 2022 A data límite para xustificar a subvención será o último día do mes de febreiro de 2023. A xustificación realizarase mediante a presentación da documentación sinalada a continuación na sede electrónica do Concello e deberán cumprir os seguintes requisitos: • Memoria, asinada polo presidente da Comisión de Festas da realización da actividade efectuada • Facturas relativas aos conceptos expresados nos xustificantes de gasto que serán obrigatoriamente os que foran motivo da subvención, así como unha relación das mesmas, na que se indicará o número de factura, a data de factura, o nome e CIF do proveedor, o concepto e data de realización, o importe da factura con desglose de IVE e a data do pagamento material. O beneficiario deberá figurar obrigatoriamente como destinatario da factura. As facturas deberán cumprir cos requisitos técnicos esixidos pola normativa que regulen as características das facturas e o seu contido. • Xustificante bancario do pagamento das facturas correspondentes. Só se admitirán pagamentos en efectivo cando o importe da factura sexa inferior a 100,00 € e sen que poida ser obxecto de fraccionamento. • Certificado dos ingresos da actividade, que comprenderá a propia achega do Concello, cotas, así como os demais ingresos derivados das actividades, asinado pola Secretaría ou Tesourería da Comisión e co visto bo da Presidencia. • Declaración asinada polo presidente da Comisión/ Asociación organizadora das Festas de que a subvención se destinou ós mesmos fins para os que foi solicitada e concedida. • Declaración xurada do solicitante de non ter obrigas tributarias co Concello de Carral, nin coa Administración de Facenda ou Seguridade Social • Certificado bancario do número IBAN ou documentación similar. • Certificado, asinado polo secretario da Comisión de Festas/ Asociación e co visto e prace da Presidencia, para cada empresa titular de orquestra, no que se sinale: o domicilio fiscal e social, a antigüedade de exercicio continuado na actividade co que consta, a composición de membros da orquesta no desentrolo da actuación e o nñumero destes membros que tocaron un instrumento musical. Unha vez xustificada correctamente a subvención concedida, esta será aprobada pola Xunta de Goberno Local para o seu pagamento no prazo máximo dun mes.14. Control financieiro. As subvencións concedidas polo Concello de Carral están suxeitas a control financieiro por parte dos órganos competentes do Concello.15. Regulación Supletoria En todo o non previsto nas presentes bases, a concesión desta subvención regularase polo disposto na Lei 38/2003, xeral de subvencións, regulamento que a desenvolve, Lei 9/2007, de subvencións de Galicia e Bases de Execución do Orzamento do Concello de Carral.16. Fin da vía administrativa O acto de resolución da subvención esgota a vía administrativa. De acordo co que dispón o artigo 123 da Lei 39/2015, do 1 de outubro, do procedemento administrativo común das administracións públicas, poderá interpoñerse recurso potestativo de reposición ante o alcalde deste concello, no prazo dun mes que contará dende o día seguinte de recibir a notificación, ou ben directamente recurso contencioso administrativo ante o Xulgado do Contencioso-Administrativo da Coruña. Disposición adicional Para os efectos de salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, do 13 de decembro, de protección de datos de carácter persoal, faise constar que os datos das subvencións concedidas deben quedar incorporadas ao Rexistro Público de Subvencións. Carral, 29 de agosto de 2022 O Alcalde Francisco Javier Gestal Pose.